《赋得日中市朝满诗》
南北朝·张正见

云阁绮霞生，旗亭丽日明。尘飞三市路，盖入九重城。

竹叶当垆满，桃花带绶轻。唯见争名利，安知大隐情。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。